Merdimê tepişteyan seba ke bale biancê rewşa tepişteyanê nêweşan û tepişteyê ke rixmo ke cezaya înan qedîyaya nînê veradayene ser Anqara de ameyî têhet.
Keyeyê tepişteyanê ke Amed, Wan, Şirnex, Êlih, Mêrdîn, Gever, Sêrt, Çukurova û Îstanbulî ra ameyî Anaqara verî tewrê kombîyayîşê grûbe yê HDPyî bîyî. Keyeyê tepişteyan dima ra waşt Berê Dikmenî ra ver bi Wezîrîya Edaletî rayra şirê. Polîsan verê înan girewt û destûr nêda. Gama ke keyeyanê tepişteyan Berê Dikmenî ra vejîyayî û waşt eşkerayîye bidê rojnamegeran raştê hêrişê polîsan ameyî. Polîsan bi şîdetî keyeyê tepişteyan nişnayî wesayîtan.
